ट्रक एवं टैंकर की भिड़ंत से नेशनल हाइवे-73 पर लगा रहा घंटों जाम
नेशलनहाइवे-73पर मारकंडा पुल के पास शनिवार देर रात एक तेज रफ्तार ट्रक ने गलत दिशा में जाकर सामने से रहे एक टैंकर को टक्कर मार दी। इस भिड़ंत में दोनों वाहनों के चालकों को गंभीर चोटें आई। हादसे की सूचना मिलते ही मुलाना पुलिस मौके पर पहुंच गई और घायलों को उपचार के लिए एमएम अस्पताल ले जाया गया। मुलाना पुलिस इस मामले में कार्रवाई में जुटी है।
रविवार को नेशनल हाइवे से दुर्घटनाग्रस्त वाहन हटाए जाने के चलते नेशनल हाइवे पर दिनभर जाम की स्थिति बनी रही। बाद दोपहर जाकर यातायात सुचारू हो सका। शनिवार रात लगभग 10 बजे जालंधर निवासी प्रदीप कुमार जगाधरी में अपने टैंकर को खाली कर अम्बाला की ओर जा रहा था। जैसे ही वह मारकंडा पुल के पास मोड़ पर पहुंचा तो सामने से गलत दिशा में रहे एक ट्रक ने उसके टैंकर को अपनी चपेट में ले लिया। हादसे की सूचना मिलते ही मुलाना पुलिस मौके पर पहुंच गई और घायलों को उपचार के लिए एमएम अस्पताल ले जाया गया। टैंकर चालक घायल प्रदीप कुमार ने बताया कि वह अपनी दिशा में था। उन्होंने बताया कि सामने से एक ट्रैक्टर ट्राली रही थी और उसी ट्रैक्टर ट्राली को ओवर टेक करते हुए ट्रक चालक ने उसके टैंकर में सीधी टक्कर दे मारी।
मुलानाअनाजमंडीसे लेकर कालपी तक हजारों लोग जाम में फंसे रहे। सहारनपुर से स्वर्ण सिंह नाम के मरीज को चंडीगढ़ पीजीआई ले जा रही एक एंबुलेंस भी घंटांे तक जाम में फंसी रही। मरीज के साथ के लोगों ने जब आसपास के वाहन चालकों से उनकी एंबुलेंस निकलवाने की गुहार लगाई तो लोगों ने एंबुलेंस के लिए रास्ता बनवाया और उसके बाद दूसरे रास्ते से एंबुलेंस मरीज को लेकर पीजीआई रवाना हो पाई।
नेशनल हाइवे-73 पर आमने-सामने भिड़े टैंकर ट्रक।
^दोपहर एक बजे के करीब दुर्घटनाग्रस्त वाहनों को नेशनल हाइवे से हटवाया गया था। उसके बाद यातायात सुचारू हो गया था। इस मामले में दोनों पक्षों का आपसी फैसला हो गया है। सुधीरतनेजा, थाना प्रभारी, मुलाना।
bho_Deva hin_Deva hin_Deva hin_Deva bho_Deva hin_Deva